stanford-oval/wikipedia huggingface dataset:
Sakke Aalto
Diskografia > Keko Salata > Singlet

Vapaa (2015)
Melkein kuollut (2015)
Päätepysäkin tää (2017)
Elämä on biisi (2017)
Boombidibyebye (mukana Ivone Cerdan, 2017)
Älä sano (2018)
Vaahtokarkkii (2018)
Äiti & isä (2018)
Tavallinen (2018)
Love Story (2019)
Vanha (mukana Behm, 2019)
Koska mä pelkään (2019)
Lumilinna (2020)
100% (mukana Bess & Sexmane, 2020)
Varo vaaraa (2020)
Todennäköisyys (2021)
Valeartisti (mukana Job Roggeveen, 2021)
Suomipopin painajainen (mukana Amoc, 2021)
Suosittu kuin BEHM (2021)
Ei tää voi olla elämää (mukana Pehmoaino, 2021)
Supervoimii (mukana Mercedes, 2021)
Holmenkollen (mukana Saara Hakkarainen, 2021)
Kahville (mukana Etta, 2021)
Sä oot ruma (2021)
Totta, kai? (2021)
Minä ja mun ajatukset (2021)
Kaipaan sua (mukana Boyat & Samuli Heimo, 2021)
Kaveri (2021)
Kaikki Ok (2023)
Minne vaan (feat. Jore & Zpoppa) (2024)
Muuttolintu (Janna Hurmerinta feat. Keko Salata) (2024)
Nössöö elämää (2024)
Gemma Chan

| Gemma Chan |
| --- | --- |
 Gemma Chan vuonna 2018
Henkilötiedot
Syntynyt: 29. marraskuuta 1982 (ikä 41) Lontoo, Englanti, Yhdistynyt kuningaskunta
Ammatti:  näyttelijä
Näyttelijä
Aktiivisena:  2006–
Aiheesta muualla
Viralliset kotisivut
IMDb 
Elonet
AllMovie
Svensk Filmdatabas
Gemma Chan (s. 29. marraskuuta 1982 Lontoo) on englantilainen näyttelijä. Hänet tunnetaan muun muassa televisiorooleistaan sarjoissa Doctor Who, Puhelintytön päiväkirja, Fresh Meat sekä Humans. Hän on esiintynyt Marvel Cinematic Universen elokuvissa Captain Marvel ja Eternals.
Valikoitu filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2006 | When Evil Calls | Molly Nelson |
| 2009 | Exam | kiinalainen nainen |
| 2010 | Pimp | Bo |
| 2010 | Shanghai | Shin Shin |
| 2010 | Submarine | Kim-Lin |
| 2013 | The Double | tuomari |
| 2014 | Jack Ryan: Shadow Recruit | Amy Chang |
| 2015 | Belles familles | Chen-Lin |
| 2016 | Ihmeotukset ja niiden olinpaikat | Madam Ya Zhou |
| 2017 | Transformers: Viimeinen ritari | Quintessa |
| 2017 | Stratton | Aggy |
| 2018 | Crazy Rich Asians | Astrid Leong-To |
| 2018 | London Fields | Petronella |
| 2018 | Kaksi kuningatarta | Elizabeth Hardwick |
| 2019 | Captain Marvel | Minn-Erva |
| 2021 | Raya ja viimeinen lohikäärme | Namaari (äänirooli) |
| 2021 | Eternals | Sersi |
| Televisio> Vuosi | Televisio> Sarja | Televisio> Rooli | Televisio> Jaksot |
| --- | --- | --- | --- |
| 2009 | Doctor Who | Mia Bennett | ”The Waters of Mars” |
| 2010 | IT-porukka | Foster Keyes | ”Todistaja” |
| 2010 | Uusi Sherlock | Soo Lin Yao | ”Sokea pankkiiri” |
| 2011 | Puhelintytön päiväkirja | Charlotte | 6 jaksoa |
| 2011 | Fresh Meat | Ruth | 3 jaksoa |
| 2015-2018 | Humans | Mia | 24 jaksoa |
Aiheesta muualla

Kuvia tai muita tiedostoja aiheesta Gemma Chan Wikimedia Commonsissa
Brian Downey

Brian Downey syyskuussa 2009.
Brian Michael Downey (s. 27. tammikuuta 1951 Dublin, Irlanti) on irlantilainen Thin Lizzy -yhtyeen rumpali ja perustajajäsen.
Ennen Thin Lizzyn perustamista Downey soitti monissa kouluyhtyeissä yhdessä basisti-laulaja Phil Lynottin kanssa. Thin Lizzy perustettiin vuonna 1969 kun tuolloin Orphanage-yhtyeessä soittaneet Downey ja Lynott tapasivat kitaristi Eric Bellin ja kosketinsoittaja Eric Wrixonin.
Downey pysyi yhtyeessä koko sen ensimmäisen toimintakauden (1969–1983) ja oli mukana myös Phil Lynotin soololevyillä. Vuonna 1996 hän liittyi lyhyeksi aikaa John Sykesin uudelleenkokoamaan Thin Lizzyyn. 2000-luvulla Downey oli mukana myös entisen Thin Lizzy-kitaristin Gary Mooren yhtyeessä. Toukokuussa 2010 hän liittyi uudelleen Thin Lizzyyn.
Midge Ure

Midge Ure
Midge Ure (s. 10. lokakuuta 1953), oikealta nimeltään James Ure, on skotlantilainen kitaristi ja laulaja. Suurimmassa suosiossa hän oli 80-luvun alkupuolella jolloin hän oli mm. yhtyeessä Ultravox. Hän sanoitti ja sävelsi yhdessä Bob Geldofin kanssa jättimenestyksen saavuttaneen hyväntekeväisyyshitin "Do They Know It's Christmas?". Ultravoxin hajottua hän jatkoi soolouraansa aina 90-luvulle asti. Ainoastaan "Breathe" oli kansainvälinen hittisingle, muuten menestys jäi varsin vaisuksi uran alkuvuosiin verrattuna.
Vuonna 2005 Ure järjesti Bob Geldofin kanssa Live 8 -hyväntekeväisyyskonsertit ja sai samana vuonna Brittiläisen imperiumin ritarikunnan OBE-arvonimen (Officer of the Order of the British Empire) työstään musiikin ja hyväntekeväisyyden parissa.
Ure on ollut naimisissa kahdesti. Ensimmäinen avioliitto oli näyttelijä-kirjailija Annabel Gilesin kanssa. Heillä on liitosta yksi tytär, Molly. Toinen avioliitto Sheridan Uren kanssa, josta heillä on kolme tytärtä, Kitty, Ruby ja Flossie.
Berdjanskin satama

| Berdjanskin satama tai Berdjanskin kaupallinen merisatama> Бердянський морський торговельний порт |
| --- | --- |

Sijainti
Sijainti:  Berdjansk, Zaporižžjan alue
Koordinaatit:  
Yksityiskohtia
Avattu:  1830
Omistaja:  Ukrainan infrastruktuuriministeriö, Ukrainan valtio (1. tai 3.6.2022 saakka) ”
Tyyppi:  yleinen, kaupallinen merisatama
Maapinta-ala:  34,7 hehtaaria
Ankkuripaikkoja:  10
Työntekijöitä:  2 000 (v.2000 alussa) 1 200 (v. 2016) 1 125 (v. 2017) 1 022 (v. 2018) 940 (v. 2019) 831 (v. 2020) 300 (v. 2024)
Tilastoja
Liikevaihto:  -65 312 tuh. UAH (v.2019) -68 211 tuh. UAH (v. 2020) 
Kotisivut
Berdjanskin satama eli Berdjanskin kaupallinen merisatama (ukr. Бердянський морський торговельний порт ) on yleinen kaupallinen merisatama Berdjanskin lahden koillisosassa Asovanmeren rannikolla Berdjanskissa, Zaporižžjan alueella, Ukrainassa.
Berdjanskin satama on luokiteltu pieneksi satamaksi ja on Zaporižžjan alueen ainoa meriliikennesatama. Berdjanskin satamaan pääsee Eurooppatietä E58 pitkin.
Omistus

Valtionyhtiö "Berdjanskin kaupallinen merisatama" (lyhenne ДП "БМТП" eli ukr. Державне Підприємство Бердянський Морський Торговельний Порт,  Deržavne Pidpriemstvo Berdjanskyi Morskyi Torgovelnyi Port) on Ukrainan valtion omaisuuteen perustuva kaupallinen matkustaja-, rahti- ja meriliikenneyritys ja tavaran käsittelykeskus, joka kuului maan infrastruktuuriministeriön alaisuudessa toimivalle hallintoyksikölle.
Julkisen yleisradioyhtiön Suspilnje Zaporižžjan että ei-kaupallisen yhtiön Sudovoi Reporterin sivustoilla välitettiin tieto, että huhtikuussa vuonna 2022 virkaatekeväksi satamapäälliköksi ryhtynyt Vladimir Stelmatšenko luovutti yhtiön omaisuuden miehittäjille. Tämän jälkeen venäläinen alusrakennus-, -liikenne- ja -korjausalan portaali korabel.ru toi esille, että Zaporižžjan alueen sotilas-siviilihallinnon asetuksella 1.6.2022 Asovanmerestä tuli Venäjän federaation sisämeri ja Berdjanskin satamaan perustettiin Vladimir Stelmatšenkon johtama ja liittovaltion omistama yritys ”Berdjanskin kaupallinen merisatama”. Portaalin mukaan 3. kesäkuuta Venäjän presidentti Vladimir Putin ilmoitti, että Asovanmeren satamat Berdjansk ja Mariupol ovat Venäjän hallinnassa ja että Venäjä on valmis varmistamaan ongelmattoman, mukaan lukien ukrainalaisen viljan viennin.
Myöhemmin 19. syyskuuta 2023 "Marine News of Russia"-verkkosivustolla ilmoitettiin, että Venäjän meri- ja jokiliikenteen virasto Rosmorretšflot ja Zaporižžjan alueen sotilas-siviilihallinnon liikenne- ja liikenneinfrastruktuurin kehittämisvirasto ovat laatineet luettelon ja sopineet Berdjanskin sataman niistä kiinteistökohteista, joita on tarkoitus luokitella federaation omaisuudeksi. Liittovaltion budjetista on myös tarkoitus osoittaa noin 5,8 miljardia ruplaa Mariupolin ja Berdjanskin satamien kunnostamiseen vuosina 2023—2025.
Aiheesta muualla

Kuvia tai muita tiedostoja aiheesta Berdjanskin satama Wikimedia Commonsissa
Kevyiden öljytuotteiden tyhjennysyksikkö
Operaatio Ivy

Ivy Mike oli Yhdysvaltain ensimmäinen vetypommikoe 31. lokakuuta 1952.
Operaatio Ivy oli kahdeksas Yhdysvaltain tekemistä ydinkoesarjoista. Se sisälsi kahden ydinpommin räjäytyksen Enewetak-atollilla, Marshallinsaarilla vuonna 1952.
Kokeet > Mike

Ivy-sarjan ensimmäinen koe, Ivy Mike oli ensimmäinen onnistunut täysikokoisen Teller-Ulam-rakenteisen vetypommin räjäytys. Muista vetypommeista poiketen Mikessa käytettiin fuusiopolttoaineena nestemäistä deuteriumia, minkä jäähdytys vaati kalliin ja hankalan kryogeenisen järjestelmän. Pommi räjäytettiin Elugelab-saarella ja se tuotti 10,4 megatonnin räjähdystehon, mikä oli noin 500-kertainen verrattuna Nagasakiin pudotettuun pommiin. Pommin uraanipohjainen fissio-osa tuotti noin kahdeksan megatonnia sen räjähdystehosta synnyttäen samalla valtavan radioaktiivisen laskeuman. Räjähdyksen seurauksena koko Elugelabin saari tuhoutui ja paikalle jäi noin 1,9 kilometriä leveä ja 50 metriä syvä vedenalainen kraatteri. Onnistuneen kokeen seurauksena Miken pohjalta kehitettiin Mark 16 -ydinpommi, joka kuitenkin korvattiin pian kiinteäpolttoaineisilla pommeilla onnistuneen Castle Bravo -kokeen jälkeen.
Kokeet > King

Sarjan toinen koe, Ivy King, on suurin tähän päivään mennessä räjäytty pelkkään fissioon perustuva ydinase. Tämä ”Super Oralloy Bomb” oli tarkoitettu varasuunnitelmaksi, jos fuusiopohjainen pommi olisi epäonnistunut. King tuotti 500 kt:n räjähdystehon, joka oli noin 25-kertainen Fat Man -pommiin verrattuna.
Aiheesta muualla

Kuvia tai muita tiedostoja aiheesta Operaatio Ivy Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Operation Ivy
Käännös suomeksi
Stanton (Texas)

| Stanton |
| --- | --- |
 Stantonin kyltti Interstate 20:n varrella.

Valtio:  Yhdysvallat
Osavaltio:   Texas
Piirikunta:  Martin
Pinta-ala:  
 – Kokonaispinta-ala:  5,13 km²
 – Josta vettä:  0,02 km² 
Korkeus:  812 m
Väkiluku (2020):  3 094
 – Väestötiheys:  586,66 as./km²
Aikavyöhyke:  UTC-6 (kesäaika UTC-5)
 
 www.cityofstantontx.com 
Infobox OKVirheellinen NIMI-arvo: 
Stanton on kaupunki Texasin osavaltiossa Yhdysvalloissa. Sen väkiluku oli vuoden 2020 väestönlaskennassa 3 094,  Kaupunki on Martinin piirikunnan hallintokeskus.
Sally Poteet toimii kaupungin pormestarina.
Väestö

Stantonin asukkaista 70,13 prosenttia on valkoisia ja 1,63 prosenttia afroamerikkalaisia. 28,24 prosenttia asukkaista kuuluvat muihin etnisiin ryhmiin. 0,07 prosenttia asukkaista eivät ole Yhdysvaltain kansalaisia. Kaupungin väestön keski-ikä on 31,5 vuotta.
Kuvia kaupungista

Martinin piirikunnan oikeustalo.
Sairaala kaupungissa.
Ilmakuva Stantonista.
Aiheesta muualla

Kuvia tai muita tiedostoja aiheesta Stanton (Texas) Wikimedia Commonsissa
Steindalsnipa

Steindalsnipa
| --- | --- |
Tyyppi:  mäki 
Sijainti:  Sognin ja Fjordanen lääni,  Norja
Vuoristo:  Skandit
Korkeus merenpinnasta:  1 585 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Steindalsnipa on Skandeihin kuuluva vuorenhuippu Sogndalin ja Lusterin kuntien rajalla, Norjassa. Sen korkeus merenpinnan tasosta on 1 585 metriä ja se sijaitsee Steindalsbreen-jäätikön laella.
Skream

| Skream |
| --- | --- |
 Skream vuonna 2009.
Henkilötiedot
Syntynyt: 1. kesäkuuta 1986 (ikä 38)
Ammatti:  musiikkituottaja, muusikko
Muusikko
Aktiivisena:  2003–
Tyylilajit:  dubstep, garage, dub, disko, house, tekno, drum and bass, jungle, grime
Levy-yhtiöt:  Tempa, Tectonic, Disfigured Dubz, Deep Medi Musik, OWSLA, Nonplus
  [ Muokkaa Wikidatassa ] [ ohje ]  
Skream (oikealta nimeltään Oliver Dene Jones; s. 1. kesäkuuta 1986) on brittiläinen elektronisen musiikin tuottaja.
Skream on yksi ensimmäisistä dubstep-artisteista. Hänen ensimmäinen albuminsa oli Skream!, joka julkaistiin vuonna 2006 ja toinen oli Outside the Box, joka julkaistiin vuonna 2010.
Skream on perustanut myös pitkäaikaisten yhteistyökumppaneidensa Artworkin ja Bengan kanssa musiikkiryhmän, nimeltä Magnetic Man. Heidän debyttialbuminsa, Magnetic Man julkaistiin vuonna 2010.
Diskografia > Sooloalbumit

Skream! (2006)
Outside the Box (2010)
Diskografia > Magnetic Manin kanssa

Magnetic Man (2010)
STS-2

STS-2 oli Nasan avaruussukkulaohjelman toinen lento. Se oli samoin toinen lento Columbia-sukkulalla ja ensimmäinen kerta, kun miehitetty avaruusalus lähetetään toistamiseen kiertoradalle. Laukaisu tapahtui Kennedyn avaruuskeskuksesta 12. marraskuuta 1981 klo 15.09 UTC-aikaa. Kolmipäiväinen lento päättyi sukkulan laskeutumiseen Edwardsin lentotukikohtaan 14. marraskuuta klo 21.23. Lennon tavoitteena oli demonstroida sukkulan kyky suorittaa uudestaan turvallinen avaruuslento sekä varmistaa sukkulan järjestelmien toiminta käytännössä.
Lennon miehistönä toimi Enterprise-sukkulalla laskeutumiskokeita suorittaneet komentaja Joe Engle ja lentäjä Richard H. Truly. Kummallakaan ei ollut kuitenkaan aikaisempaa avaruuslentokokemusta. Hyötykuormana lennolla oli lennontaltiointijärjestelmän lisäksi tieteellinen OSTA-I-sensorijärjestelmä maapallon tutkimuksia varten sekä RMS-robottikäsivarsi.
STS-1-lennon jälkeen laukaisualustalle asennetun äänenvaimennusjärjestelmän ansiosta sukkulan lämpösuojatiilet kestivät laukaisun vain 12 tiilen vaurioituessa. Lento oli alun perin suunniteltu viisipäiväiseksi, mutta sähköä tuottavan polttokennon rikkoutuminen pakotti sukkulan palaamaan jo kahden päivän jälkeen. Suurin osa lennon tavoitteista kuitenkin saavutettiin lyhentyneestä tehtävästä huolimatta.
Aiheesta muualla

Kuvia tai muita tiedostoja aiheesta STS-2 Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: STS-1 | Nasan avaruussukkulalennot | Seuraaja: STS-3 |
Grazin lentoasema

Graz-Thalerhofin lentoaseman kiitotie 17L/35R.
Graz-Thalerhofin lentoaseman lennonjohtotorni.
Graz-Thalerhofin lentoasema (IATA: GRZ, ICAO: LOWG) sijaitsee Itävallassa noin kymmenen kilometriä Grazin keskustasta etelään. Lentoasemalle kulkee valtatie 67 (joka kulkee Kleinstübingoistä Bubenbergiin Slovenian rajalle). Sitä käytti vuonna 2005 noin 900 000 matkustajaa. Lentoasemalle pääsee Grazin keskustasta sekä junalla (S5, asema: Flughafen Graz-Feldkirchen) että bussilla. Tärkeimmät Graziin liikennöivät lentoyhtiöt ovat Austrian Airlines ja Lufthansa.
Lentoyhtiöt

Air Cairo
Austrian Airlines
Bulgarian Air Charter
Corendor Airlines
EasyJet
Eurowings
Klm Cityhopper
Lufthansa
Swiss
Turkish Airlines
Lentotukikohta

Lentotukikohdassa on ilmavalvontarykmentin (saks. Überwachungsgeschwader) esikunta, joka muodostaa Aigeniin sijoitetun helikopterirykmentin kanssa Zeltwegissä esikuntaansa pitävän lentorykmentti 2:n (saks. Fliegerregiment II). Rykmentin vastuulla on Itävallan ilmatilan valvonta.
Muuta toimintaa

Lentoaseman alueella on myös rahtiliikennettä ja pienlentokone toimintaa. Lentoasemalla ovat AAC (Austrian Aircraft Corporation) (pienlentokonevuokraamo), P & B Helitrade Ges.m.b.H. (lentokoulu) ja Christophorus 12.
Lentoaseman vieressä toimii Osterreichisches Luftfahrtmuseum (ilmailumuseo).
Aiheesta muualla

Kuvia tai muita tiedostoja aiheesta Grazin lentoasema Wikimedia Commonsissa
Lentoaseman kotisivut (saksaksi, englanniksi, sloveeniksi)
Evan Peters

| Evan Peters |
| --- | --- |
 Evan Peters 2013.
Henkilötiedot
Syntynyt: 20. tammikuuta 1987 (ikä 37) St. Louis, Missouri, Yhdysvallat
Ammatti:  näyttelijä
Näyttelijä
Aktiivisena:  2004–
Merkittävät roolit:  American Horror Story, X-Men: Days of Future Past
Aiheesta muualla
IMDb 
Elonet
Evan Peters (s. 20. tammikuuta 1987) on yhdysvaltalainen näyttelijä, joka tunnetaan parhaiten rooleistaan televisiosarjassa American Horror Story sekä elokuvissa X-Men: Days of Future Past (2014) ja X-Men: Apocalypse (2016). Lisäksi Peters esittää päähenkilö Jeffrey Dahmeria sarjassa Dahmer (2022).
Nuoruus

Peters syntyi St. Louisissa, Missourissa, Julie ja Phil Petersin pojaksi. Hänet kasvatettiin Ballwinissa ja hän kävi roomalaiskatolisen alakoulun. Peters muutti Grand Blanciin, Michiganiin, jossa hän teki mallintöitä ja suoritti paikallista näyttelyopetusta. Hän kävi Grand Blanc Community High Schoolia ennen muuttoa Los Angelesiin tarkoituksenaan edistää näyttelijänuraansa. Los Angelesissa hän kävi Burbank High Schoolia ja myöhemmin siirtyi kotiopetukseen.
Ura

Toisen koe-esiintymisensä myötä tuottaja Michael Picchiottino valitsi Petersin Adamin rooliin elokuvaan Clipping Adam. Tästä roolista Peters sai Screen Actors Guildin nouseva näyttelijän palkinnon, tuomariston valitseman parhaan näyttelijän palkinnon Eclipse Film Festivalilla, parhaan nuoren näyttelijän palkinnon Down Under International Film Festivalilla ja parhaan läpimurtosuorituksen palkinnon Phoenix Film Festivalilla. Hän esiintyi lukuisissa televisiomainoksissa mainostajinaan PlayStation, Progressive Insurance, Moviefone, Sour Patch Kids, Papa John's Pizza sekä Kellogg. Peters esiintyi myös MGM-tuotantoyhtiön elokuvassa Sleepover, Disney Channelin sarjassa Poika tulevaisuudesta ja ABC:n The Days -sarjassa. Hän sai roolin tieteis-trilleritelevisiosarjasta Invasion ja lukuisia sivurooleja elokuvissa kuten Gardens of the Night, An American Crime, Kick-Ass, Never Back Down (ja sen jatko-osa) sekä vierailevia rooleja televisiosarjoissa Mentalist, Monk, Konttori, In Plain Sight ja Samaa sukua. Peters on näytellyt myös useissa teatterituotannoissa, esimerkiksi Faginin roolissa Met Theaterin Oliver Twistissa.
Petersin läpimurtorooli oli teini-ikäisen murhaajan Tate Langdonin rooli American Horror Storyn ensimmäisellä kaudella, Murderhouse. Toisella kaudella Asylum Peters näytteli Kit Walkeria, jota syytetään perusteetta vaimonsa murhasta. Sen jälkeen Peters on näytellyt Kyle Spenceriä, poikaa joka murhataan ja herätetään henkiin sarjan kolmannella, Coven-nimisellä kaudella. Neljännellä kaudella (Freak Show) Peters näytteli Jimmy Darling -nimistä "hummeripoikaa", joka asuu kummajaisystäviensä kanssa friikkisirkuksessa. Viidennellä kaudella (Hotel)  Peters oli James Patric March. Kuudennella kaudella (Roanoke) hän näytteli kahta erilaista hahmoa, Rory Monahania sekä Edward Mottia. Seitsemännellä kaudella (Cult) hän esitti vielä useampaa roolia mutta pääasiassa Kai Andersonia. Kahdeksannella kaudella (Apocalypse) hän oli Mr.Gallant sekä Jeff.
Peters on esittänyt myös Elohopeaa vuoden 2014 elokuvassa X-Men: Days of Future Past ja sen jatko-osissa X-Men: Apocalypse (2016) sekä X-Men: Dark Phoenix (2019).
Yksityiselämä

Peters alkoi seurustella Emma Robertsin kanssa 2012. Roberts pidätettiin Petersiin kohdistamastaan kotiväkivallasta Montrealissa 7. heinäkuuta 2013. Joku pariskunnan hotellista oli kuullut riidan ääniä heidän huoneestaan ja soittanut poliisin, joka löysi Petersin. Petersillä oli nenäverenvuotoa ja useita puremajälkiä kehossaan. Roberts vapautettiin joitakin tunteja pidätyksen jälkeen Petersin kieltäydyttyä syytteennostamisesta. Yhteisessä lausunnossaan Peters ja Roberts kutsuivat sitä "harmilliseksi tapahtumaksi ja väärinymmärrykseksi" ja sanoivat koettavansa päästä asian yli. 6. tammikuuta 2014 media viesti parin kihlautuneen pyhien aikana.  Roberts ja Peters kuitenkin erosivat alkuvuonna 2019.
Filmografia > Elokuvat

| Vuosi | Elokuva | Rooli | Huomautukset |
| --- | --- | --- | --- |
| 2004 | Clipping Adams | Adam Sheppard |  |
| 2004 | Sleepover | Russel "SpongeBob" Hayes |  |
| 2007 | An American Crime | Ricky Hobbs |  |
| 2007 | Mama's Boy | Keith |  |
| 2008 | Remarkable Power | Ross |  |
| 2008 | Gardens of the Night | Brian / Rachel |  |
| 2008 | Never Back Down | Max Cooperman |  |
| 2010 | Kick-Ass | Todd |  |
| 2011 | Never Back Down 2: The Beatdown | Max Cooperman |  |
| 2011 | Queen – lyhytelokuva | Frat Guy |  |
| 2011 | The Good Doctor | Donny Nixon |  |
| 2014 | Adult World | Alex |  |
| 2014 | Truck Stop | Charles |  |
| 2014 | X-Men: Days of Future Past | Peter Maximoff / Elohopea |  |
| 2015 | The Lazarus Effect | Clay |  |
| 2015 | Safelight | Charles |  |
| 2016 | X-Men: Apocalypse | Peter Maximoff / Elohopea |  |
| 2017 | Dabka | Jay Bahadur |  |
| 2019 | X-Men: Dark Phoenix | Peter Maximoff / Elohopea |  |
| 2025 | Tron: Ares | Julian Dillinger | jälkituotannossa |
Filmografia > Televisio

| Vuosi | Televisiosarja | Rooli | Huomautuksia |
| --- | --- | --- | --- |
| 2004 | The Days | Cooper Day | 6 jaksoa |
| 2004–05 | Poika tulevaisuudesta | Seth Wosmer | 5 jaksoa |
| 2005–06 | Invasion | Jesse Varon | 21 jaksoa |
| 2008 | Dirt | Craig Hope | Jakso: ”God Bless the Child” |
| 2008 | Ilman johtolankaa | Craig Baskin | Jakso: ”A Bend in the Road” |
| 2008 | Monk | Eric Tavela | Jakso: ”Mr. Monk and the Genius” |
| 2008 | House | Oliver | Jakso: ”Last Resort” |
| 2008–09 | Tunteet pelissä | Jack Daniels | Kuusi jaksoa |
| 2009 | Off TheClock |  | Ensimmäisen kauden toinen jakso |
| 2009 | Aavekuiskaaja | Dylan | Jakso: ”Excessive Forces” |
| 2010 | Criminal Minds – FBI-tutkijat | Charlie Hillridge | Jakso: ”Mosley Lane” |
| 2010 | Mentalist | Oliver McDaniel | Jakso: ”18-5-4” |
| 2010 | Konttori | Luke Cooper | Jakso: ”Nepotism” |
| 2011 | Samaa sukua | Brandon | Jakso: ”New Plan” |
| 2011 | In Plain Sight | Joey Roston / Joey Wilson | Jakso: ”Crazy Like a Witness” |
| 2011– | American Horror Story |  |  |
| 2011– | American Horror Story | Tate Langdon | 12 jaksoa (American Horror Story: Murder House) |
| 2011– | American Horror Story | Kit Walker | 13 jaksoa (American Horror Story: Asylum) |
| 2011– | American Horror Story | Kyle Spencer | 13 jaksoa (American Horror Story: Coven) |
| 2011– | American Horror Story | Jimmy Darling | 13 jaksoa (American Horror Story: Freak Show) |
| 2011– | American Horror Story | James March | 11 jaksoa (American Horror Story: Hotel) |
| 2011– | American Horror Story | Rory Monahan,Edward Mott | 10 jaksoa (American Horror Story: Roanoke) |
| 2011– | American Horror Story | Kai Anderson | 11 jaksoa (American Horror Story: Cult) |
| 2011– | American Horror Story | Mr.Gallant,Jeff | 10 jaksoa (American Horror Story: Apocalypse) |
| 2021 | WandaVision | Ralph Bohner / ”Pietro Maximoff” | 4 jaksoa |
| 2022 | Dahmer – Hirviö: Jeffrey Dahmerin tarina | Jeffrey Dahmer | 10 jaksoa |
| 2024 | Agatha All Along | Ralph Bohner / ”Randall” | Jakso: ”Familiaari rinnallasi” |
Aiheesta muualla

Kuvia tai muita tiedostoja aiheesta Evan Peters Wikimedia Commonsissa
Evan Peters Internet Movie Databasessa. (englanniksi)
Rõivasin I hallitus

| Rõivasin I hallitus |
| --- | --- |
  Viron tasavallan  hallitus
Toimikausi alkoi:  26. maaliskuuta 2014
Toimikausi päättyi:  9. huhtikuuta 2015
Valtionpäämies:  Toomas Hendrik Ilves
Jäsenet
Hallituksen johtaja:  Taavi Rõivas
Hallituspuolueet:  Reformipuolue  Sosiaalidemokraattinen puolue
Oppositiopuolue:   Keskustapuolue  Isänmaan ja Res Publican liitto 
Historia
Viimeiset vaalit:  Riigikogun vaalit 2011
Edellinen:  Ansipin III hallitus
Seuraava:  Rõivasin II hallitus
Rõivasin I hallitus oli Viron tasavallan 26. maaliskuuta 2014 – 9. huhtikuuta 2015 yhteensä 380 päivää toiminut hallitus. Hallituksen muodostivat pääministeri Taavi Rõivasin johtama oikeistoliberaali Reformipuolue ja puolustusministeri Sven Mikserin johtama Sosiaalidemokraattinen puolue.